มนุษย์นีแอนเดอร์ธัลมีกลยุทธ์ล่าสัตว์ซับซ้อน
มนุษย์นีแอนเดอร์ธัล (Neanderthals) เคยอาศัยอยู่ในทวีปยุโรปราว 300,000 ปีที่แล้วและสูญพันธุ์ไปเมื่อ 30,000 ปีก่อน นักวิจัยเคยสันนิษฐานว่ามนุษย์กลุ่มนี้ไม่ฉลาดพอที่จะรู้จักการแข่งขัน และไม่มีวัฒนธรรมด้านสัญลักษณ์ที่เป็นลักษณะเฉพาะของมนุษย์สมัยใหม่ แต่กลับพบว่าชาวยุโรปยุคใหม่และชาวเอเชียมีสารพันธุกรรมหรือดีเอ็นเอ (DNA) ของมนุษย์นีแอนเดอร์ธัลอยู่ 2%,จนกระทั่งการวิจัยต่อมาพบว่ามนุษย์นีแอนเดอร์ธัลมีสติปัญญามากกว่าที่เคยสงสัย หลังพบหลักฐานทางพิธีกรรมรวมถึงสิ่งประดิษฐ์ และภาพสีรูปสัตว์บนผนังถ้ำอายุ 64,000-20,000 ปีก่อนที่มนุษย์โฮโม เซเปียนส์ (Homo Sapiens) หรือบรรพบุรุษของมนุษย์เราจะเดินทางมาถึงยุโรป และเมื่อไม่นานมานี้ นักวิจัยจากมหาวิทยาลัยโยฮันเนส กูเทนแบร์ก แห่งไมนซ์ ในเยอรมนี ได้รายงานลงวารสารนิเวศวิทยาธรรมชาติและวิวัฒนาการ ถึงความสามารถอีกอย่างของมนุษย์นีแอนเดอร์ธัล นั่นคือความซับซ้อนของกลยุทธ์ล่าสัตว์ จากการศึกษาซากกระดูกกวางอายุ 120,000 ปี ที่ค้นพบมานานกว่า 2 ทศวรรษ และมีร่องรอยที่เกิดขึ้นจากการถูกล่า,นักวิจัยใช้ภาพถ่ายจากกล้องจุลทรรศน์และสร้างแบบทดลองการยิงที่แสดงให้เห็นว่ามนุษย์นีแอนเดอร์ธัลมีวิธีเข้าใกล้เหยื่ออย่างใกล้ชิด จากนั้นจะแทงด้วยหอกจากมุมล่าง ซึ่งวิธีการล่าสัตว์ใน ลักษณะนี้จะต้องมีการวางแผน รวมถึงต้องปกปิดอำพรางอย่างรอบคอบโดยอาศัยความร่วมมือที่ใกล้ชิดระหว่างนักล่าในกลุ่มด้วยกันนั่นเอง.
มนุษย์นีแอนเดอร์ธัล (Neanderthals) เคยอาศัยอยู่ในทวีปยุโรปราว 300,000 ปีที่แล้วและสูญพันธุ์ไปเมื่อ 30,000 ปีก่อน นักวิจัยเคยสันนิษฐานว่ามนุษย์กลุ่มนี้ไม่ฉลาดพอที่จะรู้จักการแข่งขัน
มนุษย์นีแอนเดอร์ธัล,ล่าสัตว์,ดีเอ็นเอ,สติปัญญา,โลกโศภิน,ข่าวทั่วไป